Église protestante ma’ohi

Église protestante ma'ohi  (EPM, tahitisk: Etaretia porotetani ma'ohi, EPMa) er et reformert kirkesamfunn i Fransk Polynesia.

Det stammer fra misjonsaktiviteten startet av London Missionary Society i 1797 og overtatt av  Société des missions évangéliques de Paris i 1863. Gjennom misjonsselskapet i Paris var kirken knyttet til Den franske reformerte kirke. Kirken ble selvstendig i 1963 med navnet Église évangélique de Polynésie français (EEPF). I 2004 skiftet den navn til Église protestante ma'ohi.

EPM hadde i 2006 i alt 96 menigheter. Den benytter tahitisk som kirkespråk, men har også en fransktalende og en kinesisktalende menighet.«Maohi Protestant Church» , Kirkenes verdensråd.

Presteutdannelsen har foregått lokalt gjennom presteseminaret i Papeete, École pastorale d'Hermon, opprettet i 1927, på Fiji og i Europa. EPM deltar i Pacific Theological College på Fiji.«History and Tradition» ,  Pacific Theological College. Kirken har ordinert kvinnelige prester siden 2003.«French Polynesia», Gary D. Bouma, Rodney Ling, Douglas Pratt: Religious Diversity in Southeast Asia and the Pacific: National Case Studies, Springer, 2010, s. 143–147. 

Église protestante ma'ohi er medlem av Kirkenes verdensråd«French Polynesia», Kirkenes verdensråd. og De reformerte kirkers verdenssamfunn.«WCRC churches»  , World Communion of Reformed Churches. Den deltar i Pacific Conference of Churches«Pacific Conference of Churches», Kirkenes verdensråd. og i arbeidet til Communauté d'Églises en mission.«EPMa - Eglise Protestante Mao'hi» , Communauté d'Églises en mission.

Referanser

Kategori:Fransk Polynesia
Kategori:Protestantisme